
АНЫҚТАМА
2024-2025 оқу жылындағы мектепішілік бақылау жоспарының орындалуы туралы
2024-2025 оқу жылында И.В. Панфилов атындағы №5 мектеп-лицейінде білім беру процесінің сапасын арттыру, педагогтердің кәсіби шеберлігін жетілдіру, білім алушылардың оқу жетістіктерін бақылау, оқу-тәрбие процесін жетілдіру және мектеп құжаттарының талапқа сай жүргізілуін қамтамасыз ету мақсатында мектепішілік бақылау жұмыстары жоспарланды.
Мектепішілік бақылау жоспары 2024 жылғы 29 тамызда өткен №1 педагогикалық кеңестің шешімімен бекітіліп, білім беру ұйымдарында педагогтер жүргізуге міндетті құжаттардың тізбесі мен нысандарын айқындайтын нормативтік құжаттар негізінде әзірленген. Жоспарда мектеп қызметінің негізгі бағыттары бойынша бақылаудың тақырыптары, мақсаты, объектісі, түрі, әдістері, орындау мерзімі, жауапты тұлғалар, қарау орны және басқарушылық шешімдері белгіленген.
Мектепішілік бақылаудың негізгі мақсаты – білім беру ұйымының қызметін жетілдіру, педагогтердің кәсіби шеберлігін арттыру және мектептегі білім сапасын жақсарту. Осы мақсатқа сәйкес бақылау барысында білім беру саласындағы нормативтік құжаттардың орындалуын қамтамасыз ету, оқу-тәрбие процесінің жағдайын зерделеу, анықталған кемшіліктердің себептерін талдау, педагогтерге әдістемелік көмек көрсету және білім алушылардың білім сапасын арттыруға бағытталған жұмыстарды ұйымдастыру көзделген.
Мектепішілік бақылау жоспары сегіз негізгі бағытты қамтиды. Олар: нормативтік құжаттардың орындалуын бақылау; талаптарға сәйкес мектеп құжаттамасының жүргізілуін бақылау; оқу процесінің сапасын бақылау; білімдегі олқылықтарды толтыру және төмен көрсеткіштермен жұмыс істеу; оқу-зерттеу қызметін бақылау; мұғалімнің шеберлігі мен әдістемелік дайындығын бақылау; тәрбие үрдісінің және өткізілген іс-шаралардың сапасын бақылау; материалдық-техникалық базаның нығаюын бақылау.
Бақылауды ұйымдастыру барысында дербес, тақырыптық, сыныптық-жалпылаушы, кешендік бақылау түрлері қолданылып, байқау, әңгімелесу, құжаттарды зерделеу, талдау, мониторинг жүргізу және сабақтарға қатысу сияқты әдістерді пайдалану қарастырылған. Бақылау нәтижелерін педагогикалық кеңесте, директор жанындағы кеңесте, кіші педагогикалық кеңесте және әдістемелік кеңесте қарау, анықтама мен хаттама рәсімдеу, қажет болған жағдайда екінші бақылау жүргізу жоспарланған.
Нормативтік құжаттардың орындалуын бақылау
Оқу жылының басынан бастап нормативтік құжаттардың орындалуына ерекше назар аударылған. Қыркүйек айында оқушылардың оқулықпен қамтамасыз етілуі, «Мектепке жол» акциясының және жалпыға бірдей міндетті біліммен қамту айлығының ұйымдастырылуы бақылау нысаны ретінде белгіленген. Сонымен қатар 2024-2025 оқу жылына арналған нормативтік құжаттармен педагогтерді таныстыру, қорытынды аттестаттауға және PISA зерттеуіне дайындық жұмыстарын ұйымдастыру мәселелері жоспарға енгізілген.
Оқулықпен қамтамасыз етуді бақылаудың мақсаты – білім алушылардың оқу процесіне қажетті оқу әдебиеттерімен қамтылуын анықтау және жетіспейтін оқулықтарды толықтыруға бағытталған шараларды белгілеу. «Мектепке жол» акциясы мен жалпыға бірдей міндетті біліммен қамту бағытындағы жұмыстар білім алушылардың мектепке толық қамтылуын қамтамасыз етуге бағытталған.
Сонымен бірге оқу бағдарламаларының мемлекеттік стандарт талаптарына сәйкес орындалуы жыл бойы бақылауда болуы жоспарланған. Қараша айында оқу бағдарламасының стандартқа сай орындалуын, КТП мен сынып журналдарының жүргізілуін тексеру, наурыз және сәуір айларында оқу процесінің нормативтік құжаттарға сәйкес жүзеге асуын, сабақ кестесі, оқу жоспары, БЖБ, ТЖБ, вариативтік сабақтар және тиісті құжаттардың жүргізілуін бақылау қарастырылған.
Қаңтар айында І жартыжылдық бойынша оқу бағдарламаларының стандартқа сәйкес орындалуы және нормативтік талаптардың сақталуы жеке бақылау нысаны ретінде енгізілген. Бұл ретте КТП мен сынып журналдары талданып, бақылау нәтижелерін директор жанындағы кеңесте қарау және анықтама рәсімдеу көзделген.
Мектеп құжаттамасының жүргізілуін бақылау
Мектеп құжаттамасының талаптарға сәйкес жүргізілуі де мектепішілік бақылаудың тұрақты бағыты ретінде белгіленген. Оқу жылының басында күнтізбелік-тақырыптық жоспарлардың оқу бағдарламаларына сәйкестігі, әдістемелік жұмыс жоспарларының жасалуы және бекітілуі, электронды журналдардың толтырылуы, күнделікті сабақ жоспарларының жүргізілуі, БЖБ мен ТЖБ, зертханалық және сарамандық жұмыстардың кестелерінің әзірленуі мен бекітілуі бақылауға алынған.
Қазан айында электронды журналдар мен НОБД қорының толтырылуы, сынып жетекшілерінің сынып журналдарымен жұмысы қарастырылған. Бақылау барысында құжаттарды тексеру, талдау және әңгімелесу әдістерін қолдану жоспарланған.
Қараша айында оқушылардың жеке іс-қағаздарының жүргізілуі, олардың сапалы әрі уақытылы толтырылуы қарастырылған. Қаңтар айында мектеп құжаттарының жүргізілуіне қайта назар аударылып, оқушылардың жеке іс-қағаздары мен алфавиттік кітаптың талапқа сәйкес жүргізілуі тексерілуі жоспарланған. Ақпан айында да нормативтік құқықтық актілерді орындауға байланысты мектеп құжаттарын бақылау көзделген.
Наурыз айында сынып журналына кіру мониторингі жүргізіліп, сынып жетекшілерінің журналдармен жұмысы, журнал толтырудағы біркелкі орфографиялық нормалар мен нұсқаулық талаптарының сақталуы қарастырылған. Бақылау нәтижелерін директор жанындағы кеңесте қарап, анықтама мен хаттама рәсімдеу жоспарланған.
Оқу процесінің сапасын бақылау
Мектепішілік бақылаудың маңызды бағыты – оқу процесінің сапасын бақылау. Оқу жылының басында педагогтердің білім жетілдіру курстарына қатысуы, ерекше білім беру қажеттіліктері бар және үйден оқитын білім алушылардың құжаттарының жинақталуы, 9 және 11-сынып оқушыларының әрі қарай орналасуы, бастауыш сыныптардағы пәндердің берілуі, педагогтердің оқу жүктемесі және жас мамандармен жұмыс мәселелері жоспарланған.
Қазан айында көркем еңбек пәнінің берілуі, 5-сынып оқушыларының бейімделуі, БЖБ мен ТЖБ-ның жүргізілуі, оқушылардың үлгерімі мен сабаққа қатысуы бақылауға алынған. Сонымен қатар орыс тілі мен әдебиеті, қазақ тілі мен әдебиеті пәндерінің берілу жағдайын қарастыру арқылы мұғалімдердің шеберлігін арттыру және білім сапасын жақсарту мақсаты көзделген.
Қараша айында ерекше білім беру қажеттілігі бар оқушылармен жұмысты ұйымдастыру, лицей сыныптарындағы сабақтардың берілуі, орыс тілі мен әдебиеті, қазақ тілі мен әдебиеті пәндерінің оқытылу жағдайы бақылау нысанына енгізілген.
Желтоқсан айында тарих және құқық пәндерінің берілуі, бастауыш сыныптардағы білім беру процесінің жүргізілуі, 9-сыныптардағы негізгі пәндердің берілуі қарастырылған. Сонымен бірге оқушылардың психологиялық ахуалын бақылау және сауалнама жүргізу жоспарланған.
Қаңтар айында химия, биология, физика пәндерінен жүргізілетін сарамандық және зертханалық жұмыстардың барысын тексеру, сондай-ақ дене шынықтыру пәнінің орта мектеп талаптарына сай берілу жағдайын бақылау жоспарланған.
Ақпан айында ағылшын тілі пәнінің берілуі, бастауыш сынып оқушыларының сауатты жазу дағдыларын қалыптастыру, 9-сынып оқушыларының оқуын жалғастыруға дайындығы, кәсіби бағдар беру жұмыстары және қорытынды аттестаттауға дайындық барысы қарастырылған. Ерекше білім беру қажеттіліктері бар және үйден оқитын оқушылардың қосымша білім берумен қамтылуы, мектепалды даярлық тобының жұмысы да оқу процесінің сапасын бақылау шеңберіне енгізілген.
Наурыз айында кіріспе диагностика жүргізу, ІІ оқу тоқсаны мен ІІІ тоқсан қорытындысы бойынша оқу жылдамдығын анықтау, қазақ тілі, орыс тілі және ағылшын тілі пәндерінің дәптерлерінің талапқа сай толтырылуы мен бағалануы бақылауға алынған.
Сәуір айында мемлекеттік емтиханға дайындық барысын бақылау жоспарланған. Бұл ретте оқу пәндерінің оқытылу жағдайы, мемлекеттік емтиханға дайындық жұмыстары және білім алушылардың тиісті дайындық деңгейін қамтамасыз ету мәселелері қарастырылған.
Білімдегі олқылықтарды толтыру және төмен көрсеткіштермен жұмыс
Мектепішілік бақылау жоспарында білім алушылардың біліміндегі олқылықтарды анықтау және олардың орнын толықтыру жұмыстарына арнайы көңіл бөлінген.
Қыркүйек-қазан айларында кіріспе диагностика жүргізу, оқу техникасын анықтау, БЖБ және ТЖБ нәтижелерін зерделеу арқылы білім алушылардың бастапқы білім деңгейін анықтау көзделген. І оқу тоқсанының қорытындысы бойынша оқу техникасы мен бағалау нәтижелеріне талдау жасау жоспарланған.
Қазан айында технология пәні бірлестігінің «Еңбек ет те елге жет» тақырыбындағы онкүндігі, қараша айында математика пәні бірлестігінің «Инновация – нақты ғылымдардың жетістігі» тақырыбындағы онкүндігі жоспарланған. Бұл іс-шаралар аясында оқу пәндерінің оқытылу жағдайын бақылау және сабақтарға талдау жүргізу қарастырылған.
Қараша айында 1 және 5-сынып оқушыларының орта буын талаптарына бейімделуін бақылау мақсатында икемделу тестін жүргізу жоспарланған. Оның мақсаты – оқушылардың оқу жағдайына бейімделуін бақылау және кездесетін қиындықтарды анықтау.
Желтоқсан айында ІІ оқу тоқсанының қорытындысы бойынша оқу техникасы, БЖБ және ТЖБ нәтижелері, оқушылардың білім сапасы қарастырылуы тиіс. Сонымен қатар тарих пәні бірлестігінің «Жаңа Қазақстан – жаңарту мен жаңғыру жолы» тақырыбындағы онкүндігі және БЖБ, ТЖБ жүргізілуін бақылау жоспарланған.
Қаңтар айында орыс тілі пәні бірлестігінің «Великое русское слово» тақырыбындағы онкүндігі, пән апталығы және сынып жетекшілер апталығы арқылы оқу пәндерінің оқытылу жағдайын бақылау жоспарланған.
Наурыз айында физика, математика, информатика пәндерінің берілу жағдайын тексеру және мемлекеттік емтиханға дайындық жұмыстарын ұйымдастыру қарастырылған. Сәуір айында пәндер бойынша қиындық туғызатын оқу мақсаттары анықталған жағдайда қосымша сабақтардың ұйымдастырылуын бақылау жоспарланған. Қосымша сабақтардың өткізілуін кесте бойынша тексеру арқылы 1–9 сынып оқушылары мен пән мұғалімдерінің жұмысы қарастырылатын болған.
Оқу-зерттеу қызметі
Оқу-зерттеу қызметін бақылау барысында оқушылардың пәндік олимпиадаларға, ғылыми-зерттеу жұмыстарына, интернет олимпиадаларына және басқа да зияткерлік бағыттағы іс-шараларға қатысуы қамтылған.
Қазан айында республикалық пәндер олимпиадасының мектепішілік кезеңіне дайындық және оны өткізу, жаңадан келген мұғалімдердің сабақтарын бақылау, аттестаттаудан өтетін педагогтердің сабақтарына қатысу және әдістемелік көмек көрсету, ҰБТ-ға дайындық жұмыстарын жүргізу жоспарланған.
Қараша айында мұғалімдер мен оқушылардың интернет олимпиадаларына қатысуын қадағалау қарастырылған. Бақылау дербес түрде жүргізіліп, байқау және талдау әдістері қолданылуы тиіс.
Қаңтар айында үйірмелердің, факультативтер мен арнаулы курстардың берілуі, олардың ұйымдастырылу жағдайы бақылау нысанына енгізілген. Ақпан айында Lesson Study зерттеуі бойынша жоспарлы жұмыстарды жүргізу, қабілеті жоғары және үлгерімі төмен оқушылармен жұмыс барысын бақылау, республикалық пәндік олимпиада мен ғылыми жобалар байқауының қалалық және облыстық кезеңдерінің қорытындысын қарау жоспарланған.
Наурыз және сәуір айларында кітапхана жұмысының жүргізілуі, «Үздік кабинет» байқауының қорытындысы, Lesson Study зерттеуі, ерекше білім беру қажеттілігі бар оқушылармен жүргізілген жұмыстардың нәтижелері қарастырылған.
Мұғалімнің шеберлігі мен әдістемелік дайындығын бақылау
Педагогтердің кәсіби шеберлігін арттыру мектепішілік бақылаудың тұрақты бағыттарының бірі ретінде белгіленген. Қазан айында пән мұғалімдерінің өзара сабаққа қатысу дәптерлерін тексеру, жас мамандарды жұмыс жоспарымен таныстыру, оқу бағдарламаларын, ҚМЖ және күнтізбелік жоспарларды әзірлеуге үйрету жоспарланған. Сонымен қатар деңгейлік курстан өткен мұғалімдердің жұмысын ұйымдастыру, олардың мектептің даму жоспарымен сәйкестігін бақылау, жаңашыл бағыттарды анықтау және коучингтер өткізу көзделген.
Қараша айында аттестациядан өтетін мұғалімдердің сабақтарына қатысу және біліктілік санатын көтеруге байланысты перспективалық жоспар құру қарастырылған. Қаңтар айында пән мұғалімдерінің өзара сабаққа қатысуы мен өзара тәжірибе алмасуы бақылауға алынған.
Ақпан айында аттестациядан өтетін мұғалімдердің сабақтарына қатысу, педагогтерге әдістемелік көмек көрсету, өзара сабаққа қатысу дәптерлерін тексеру және мұғалімдердің кәсіби шеберлігін арттыру мәселелері қарастырылған.
Наурыз айында тәлімгер мен тәлім алушы арасындағы жұмыстың жүргізілуі, бастауыш сыныптар бірлестігінің «Современная система образования: опыт прошлого, взгляд в будущее» тақырыбындағы онкүндігі жоспарланған. Сәуір айында «Шығармашылықпен жұмыс істейтін мұғалімдердің педагогикалық ізденістерінің бір қыры» тақырыбында озат тәжірибе мектебінің жұмысы, жаратылыстану және дене шынықтыру пәндері бірлестіктерінің онкүндіктері қарастырылған. Жоспарда мұғалімдердің жартыжылдық рейтингісін шығару да қарастырылып, педагогтердің жетістіктерін талдау арқылы олардың кәсіби өсуіне жағдай жасау мақсаты көзделген.
Тәрбие үрдісінің және іс-шаралардың сапасын бақылау
Тәрбие жұмысы бойынша оқушылардың сабаққа қатысуы, үлгерімі, құқық бұзушылықтың алдын алу, зорлық-зомбылықтың алдын алу, «Оқуға құштар мектеп» жобасын іске асыру, қыз балалар мен ер балалар клубтарының жұмысы, «Жас Ұлан» ұйымының қызметі, «Адал ұрпақ» клубының жұмысы сияқты бағыттар қамтылған.
Қазан айында өзін-өзі бүлдіретін мінез-құлықтың, құқық бұзушылықтың, алкоголь және темекі өнімдерін тұтынудың алдын алу жұмыстары жоспарланған. Қараша айында оқушылардың сабаққа қатысуы мен үлгерімін бақылау, құқық бұзуға бейім оқушылармен жұмыс қорытындысын қарау, үлгерімі төмен және сабақтан себепсіз қалатын оқушылармен жұмыс жүргізу, «Оқуға құштар мектеп» жобасының атқарылуын және зорлық-зомбылықтың алдын алу бойынша жұмыстарды бақылау көзделген.
Желтоқсан айында оқушылардың сабаққа қатысуы, «Сырғалым» қыз балалар клубы мен «Руханият» балалар клубтарының жұмысы қарастырылған. Қаңтар айында Қазақстан Республикасының рәміздері мен Конституциясына құрметпен қарауға бағытталған іс-шаралар және «Жас Ұлан» ұйымының жұмысы бақылауға алынған.
Ақпан айында оқушылардың ыстық тамақпен қамтамасыз етілуі, аз қамтылған және әлеуметтік жағдайы төмен оқушыларды тегін тамақтандыруды ұйымдастыру, жасөспірімдер арасындағы құқық бұзушылықтың, жыныстық қол сұғылмаушылықтың және зорлық-зомбылықтың алдын алу жұмыстарының қорытындысы қарастырылған.
Наурыз айында жасөспірімдер арасындағы діни экстремизмнің алдын алу жұмыстары, оқушылардың сабаққа қатысуы және оқымайтын оқушылармен жүргізілетін жұмыстар қарастырылған. Сәуір айында оқушылардың сабаққа қатысуын бақылау және «Адал ұрпақ» клубының жұмысының жүргізілуі жоспарланған.
Материалдық-техникалық базаны бақылау
Мектепішілік бақылау жоспарының тағы бір бағыты – мектептің материалдық-техникалық базасының жағдайын және қауіпсіздік талаптарының сақталуын бақылау.
Жоспар бойынша оқу бөлмелері мен спорт залдарының санитарлық жағдайы, қауіпсіздік ережелерінің бұрыштары мен стендтерінің болуы, санитарлық-гигиеналық режимнің сақталуы және еңбек қауіпсіздігі талаптарының орындалуы жүйелі бақылауға алынуы тиіс.
Қазан, қараша және ақпан айларында санитарлық-гигиеналық режим мен еңбек қауіпсіздігі ережелерін бақылау, оқу бөлмелері мен спорт залдарының жағдайын зерделеу жоспарланған. Желтоқсан айында пән кабинеттеріндегі қауіпсіздік ережелерінің дұрыс жүргізілуі мен сақталуы, кабинеттердің безендірілуі қарастырылған.
Наурыз айында оқу кабинеттерінің жабдықталуы, қауіпсіздік және санитарлық талаптардың сақталуы бақылауға алынған. Бұл жұмыстарды мектеп әкімшілігі мен тиісті жауапты тұлғалар бірлесіп жүргізуі көзделген.
Қорытынды
Қорыта айтқанда, И.В. Панфилов атындағы №5 мектеп-лицейінің     2024-2025 оқу жылына арналған мектепішілік бақылау жоспары мектеп қызметінің негізгі бағыттарын қамтитын жүйелі жоспар ретінде құрылған.
Жоспарда нормативтік құжаттардың орындалуы, мектеп құжаттарының жүргізілуі, оқу процесінің сапасы, білімдегі олқылықтарды анықтау және толықтыру, оқу-зерттеу қызметі, педагогтердің кәсіби шеберлігін арттыру, тәрбие жұмысының сапасы және материалдық-техникалық базаның жағдайы кезең-кезеңімен бақылауға алынған.
Бақылау жұмыстарының мерзімдері айларға бөлініп, әрбір бағыт бойынша бақылау объектісі, бақылау түрі, әдісі, жауапты тұлғалар және нәтижені қарау орны көрсетілген. Бақылау нәтижелерін анықтама, хаттама, талдау және мониторинг түрінде рәсімдеу көзделген. Сонымен бірге қажет болған жағдайда екінші бақылау жүргізу арқылы анықталған мәселелердің түзетілуін бақылау тетігі қарастырылған.
Мектепішілік бақылау жоспарының мазмұны оқу-тәрбие процесін жүйелі бақылауға, білім сапасын арттыруға, педагогтерге әдістемелік қолдау көрсетуге, оқушылардың біліміндегі олқылықтарды анықтап, оларды толықтыруға және тәрбие жұмысының тиімділігін арттыруға бағытталған.
Оқу жылы барысында жоспарланған бақылау шараларын белгіленген мерзімде жүргізу, олардың нәтижелерін тиісті деңгейде талдау және құжаттау, анықталған мәселелер бойынша нақты түзету жұмыстарын ұйымдастыру мектеп басқаруының маңызды міндеттері болып табылады.

